חוק שידורי טלוויזיה (כתוביות ושפת סימנים) (תיקון מס' 8), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2600, עמ' 361, 2017-01-30T00:00:00+02:00

חוק שידורי טלוויזיה (כתוביות ושפת סימנים), התשס"ה–2005, קובע הוראות לעניין ליווי מישדרי טלוויזיה מסוגים שונים בכתוביות ובתרגום לשפת סימנים. לגבי תשדירי פרסומת קבע החוק, קודם לתיקון זה, פטור מתחולתו של החוק על תשדיר שאורכו עולה על 5 דקות. בתיקון זה בוטל הפטור האמור ונקבע כי החוק יחול על כל תשדיר פרסומת, ללא קשר לאורכם, ויחולו בעניין זה ההוראות בחוק הנוגעות ל"תכנית". משמעות הדברים היא כי כל תשדירי הפרסומות המשודרים בטלוויזיה יהיו חייבים בליווי כתוביות ו- 5% מהם יהיו חייבים בתרגום לשפת סימנים. כמו כן, נקבע כי תשדירים לשירות הציבור יהיו מלווים בכתוביות.